
Pićan 40, 52332 Pićan
Tel: +385 52 887 048
E-mail: info@pican.hr
Web: www.pican.hr 
OIB: 30638625602

KLASA: 024-01/26-01/
URBROJ: 2163-30-03-26-
Pićan, ____ 2026. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 19. Statuta Općine Pićan („Službene novine Općine Pićan“ br. 6/18, 3/21, 4/21 – pročišćeni tekst), Općinsko vijeće Općine Pićan na __ redovnoj sjednici održanoj dana ________ 2026. godine donijelo je
ODLUKU O IZMJENAMA I DOPUNAMA
PRAVILNIKA O STIPENDIRANJU OPĆINE PIĆAN

Članak 1.
U Pravilniku o stipendiranju Općine Pićan („Službene novine Općine Pićan“ br. 11/22, 13/23) mijenja se stavak 1. članka 3. na način da sada glasi: 
„Studentska stipendija iznosi 120,00 eura mjesečno, a učenička stipendija iznosi 60,00 eura mjesečno.“
Članak 2.
	Ostale odredbe Pravilnika ostaju neizmijenjene.
Članak 3.
Ova Odluka stupa na snagu osmog dana od dana objave u „Službenim novinama Općine Pićan“, a primjenjuje se od ______ 2026. godine.

Općina Pićan
Općinsko vijeće
Predsjednik vijeća

O b r a z l o ž e n j e
I. ZAKONSKA OSNOVA ZA DONOŠENJE ODLUKE
· Članak 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
· Članak 19. Statuta Općine Pićan („Službene novine Općine Pićan“ broj 6/18, 3/21, 4/21 – pročišćeni tekst)
II. OSNOVNA PITANJA KOJA SE UREĐUJU ODLUKOM
Ovom Odlukom predlaže se povećanje iznosa učeničke stipendije sa dosadašnjih 50,00 eura na 60,00 eura mjesečno.

Općina Pićan ne sufinancira troškove javnog prijevoza za učenike. Sukladno Odluci Istarske županije o sufinanciranju troškova javnog prijevoza za učenike srednjih škola, učenici sudjeluju u trošku prijevoza u iznosu od 10,00 eura mjesečno. Budući da navedeni trošak predstavlja dodatno financijsko opterećenje za učenike i njihove obitelji, predlaže se povećanje iznosa učeničke stipendije na 60,00 eura mjesečno kako bi se djelomično kompenzirao preostali trošak prijevoza.

Istodobno, uočeno je da svi učenici nemaju jednaku strukturu troškova tijekom školovanja izvan mjesta prebivališta. Dok dio učenika svakodnevno putuje i snosi troškove javnog prijevoza, drugi su smješteni u učeničkim domovima ili privatnom smještaju, pri čemu imaju drugačiju vrstu izdataka. Slijedom navedenog, ocijenjeno je svrsishodnim povećati jedinstveni iznos učeničke stipendije za sve korisnike, čime se osigurava jednostavniji, transparentniji i pravedniji model potpore te ravnopravan položaj svih učenika.

O nacrtu prijedloga Odluke provedeno je savjetovanje sa zainteresiranom javnošću u trajanju od ____ do _______ 2026. godine. Tijekom savjetovanja nisu zaprimljene sugestije, prijedlozi ili komentari.

III. FINANCIJSKA SREDSTVA POTREBNA ZA PROVEDBU ODLUKE
Za provođenje ove Odluke osigurana su sredstva u Proračunu Općine Pićan.

Obrazloženje pripremila:
Pročelnica JUO
Martina Bilić, v.r.

